Tota la normativa d'ordenació curricular de les especialitats d'aquests cossos, en funció dels ensenyaments que es poden impartir, està relacionada a l'annex 6 de la Resolució EDU/17/2020, de 13 de gener, de convocatòria de concurs oposició per a l'ingrés i accés a la funció pública docent i per a l'adquisició de noves especialitats.
Els aspirants han de lliurar la programació al tribunal en l'acte de presentació.
La programació didàctica, per a totes les especialitats dels cossos convocats, que ha de tenir caràcter personal, ha de ser elaborada de forma individual per l'aspirant i tenir una extensió màxima de 60 fulls, en format DIN-A4, escrits per una sola cara, d'un interlineat d'1,5 o 2 espais, i amb un cos de lletra tipus Arial de 12 punts, sense comprimir.
Ha de tenir una portada amb les dades d'identificació de l'aspirant i el cos i l'especialitat per als quals es presenta i incloure-hi un índex en què es relacioni la seqüència numerada de les unitats didàctiques o les activitats d'ensenyament-aprenentatge de què consta.
Tant la portada com l'índex no es tindran en compte en els 60 fulls.
En el cas d'utilitzar taules, el cos de la lletra de les taules podrà reduir-se fins a 9 punts, sense comprimir.
Els annexos, que no poden superar els 20 fulls, han d'estar formats pel material didàctic proposat en les unitats didàctiques o projectes com les activitats o instruments d'avaluació i els instruments organitzatius.
En el cas d'utilitzar taules, el cos de la lletra de la taula podrà reduir-se fins a 9 punts, sense comprimir.
La programació didàctica haurà de fer referència al currículum vigent a Catalunya corresponent a l'especialitat docent per a la qual es participa a partir d'un dels continguts següents:
La programació didàctica inclourà la planificació d'un curs escolar d'un dels cursos atribuïts a l'especialitat emmarcada en el nivell corresponent i la seva elaboració s'ajustarà al que es disposa a l'annex 6 de la Resolució de convocatòria.
La preparació i exposició oral d'una unitat didàctica davant el tribunal pot estar relacionada amb la programació presentada per l'aspirant o elaborada a partir del temari oficial de l'especialitat.
En el primer cas l'aspirant ha de triar la unitat didàctica d'entre tres extretes a l'atzar per ell mateix de la seva pròpia programació.
En el segon cas l'aspirant ha de triar la unitat didàctica d'un tema d'entre tres extrets a l'atzar per ell mateix del temari oficial de l'especialitat.
La programació de l'aspirant ha de contenir un mínim de sis unitats.
Les matèries dels ensenyaments artístics superiors corresponents als títols superiors de Disseny i/o de Conservació i Restauració de Béns Culturals es divideixen en assignatures, que poden ser anuals o semestrals, i ens podem trobar en un mateix curs diverses assignatures que corresponguin a una mateixa matèria.
En aquests casos sí que és possible la presentació d'una programació d'una assignatura semestral.
La Resolució de convocatòria estableix que, a l'annex 5, relatiu als Criteris per a l'elaboració i presentació de la programació didàctica i per a la preparació i exposició oral de la unitat didàctica, en l'apartat relatiu a les especialitats del cos de professors d'arts plàstiques i disseny, la programació didàctica haurà de fer referència al currículum vigent a Catalunya corresponent a l'especialitat docent per a la qual es participa i a partir d'un dels quatre supòsits que s'indiquen.
Un d'ells preveu la possibilitat que es faci sobre una de les matèries de modalitat de batxillerat en la modalitat d'arts (via d'arts plàstiques, imatge i disseny).
Atès que la matèria de Disseny és una matèria de modalitat en el batxillerat, sí que es possible la presentació d'aquesta programació didàctica.
Tal com estableix la Resolució de convocatòria, en el cas del cos de mestres de taller, la programació didàctica ha d'estar referida als mòduls de taller de caràcter pràctic dels cicles de grau mitjà i superior sobre els quals tenen competència docent.
En el cas de l'especialitat de tècniques de patronatge i confecció els mòduls que es poden impartir es troben a l'Annex VII del Reial Decret 1284/2002, de 5 de desembre, pel qual s'estableixen les especialitats dels cossos de professors d'arts plàstiques i disseny i mestres de taller d'arts plàstiques i disseny, s'hi adscriuen els professors de dits cossos i es determinen els mòduls, assignatures i matèries que hauran d'impartir.
Els mòduls que s'imparteixen a Catalunya són: Modelisme i Modelisme: estilista del cicle de formació de grau superior d'Estilisme d'Indumentària.
Podeu trobar els seus continguts al Decret 16/1999, de 26 de gener, pel qual s'estableix el currículum dels cicles de formació específica de grau superior d'arts plàstiques i disseny en Estilisme d'Indumentària i en Modelisme d'Indumentària de la família professional de les arts aplicades a la indumentària (DOGC núm. 2825, de 11.2.1999).
D'acord amb la Resolució de convocatòria, els aspirants dels cossos d'arts plàstiques i disseny no poden disposar de la normativa d'ordenació curricular, pel seu nivell de concreció i per garantir els objectius de la prova.
D'acord amb la resolució de convocatòria, del tema triat s'ha de donar una visió dels trets fonamentals, relacionar-lo amb el currículum i realitzar-ne un plantejament didàctic.
La prova no consisteix només a exposar el tema sinó a demostrar la capacitat de l'aspirant per relacionar-lo amb el currículum vigent i adaptar-ne el contingut teòric que pot ser de nivell universitari a un contingut relacionat que tingui sentit per a l'ensenyament de què es tracti.
L'aspirant ha de tenir els coneixements superiors i la competència didàctica de generar amb ells situacions d'aprenentatge adients.
Aquests procediments són: accés a un cos de grup superior, accés a un cos del mateix grup i complement de destinació per una especialitat diferent de la que són titulars en el cos d'origen i accés a una nova especialitat.
Tal com estableix la Resolució de convocatòria, l'exercici de contingut pràctic s'ha d'ajustar a les especificacions, pautes i criteris que s'estableixen a l'annex 7.
La durada de l'exercici serà l'establerta també a l'annex 7 i queda a criteri de la comissió de selecció l'establiment de la data de realització.
En funció de les necessitats dels tribunals que tinguin aspirants d'aquests procediments es podrà fer coincidir amb la realització de la prova pràctica del procediment lliure o en una altra data.